Diari Oficial de la Generalitat Valenciana


Sumari del DOGV 7729, del 26-02-2016 (2016/1211)

Informació pública de la Resolució de 16 de febrer de 2016, del secretari autonòmic, de declaració provisional d'Argelita com a municipi turístic de la Comunitat Valenciana .
------------------------------------------------------------------------------------------------------------------------------------------------------------------------------

### Dades del document

Número de DOGV
:   7729

Data del DOGV
:   26-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1211


Data del document
:   16-02-2016

Organisme emissor
:   Agència Valenciana del Turisme

Tipus de document
:   Anunci

Descriptors 

:   * Agència Valenciana del Turisme
    * Argelita

Informació pública de la Resolució de 16 de febrer de 2016, del secretari autonòmic, de declaració provisional d'Argelita com a municipi turístic de la Comunitat Valenciana . [2016/1211]  
Vist l'expedient de sol·licitud de declaració de municipi turístic formulada per l'Ajuntament d'Argelita.  
Tenint en compte que:  
1. En virtut de l'acord adoptat per la majoria absoluta dels membres, la corporació municipal va sol·licitar la declaració de municipi turístic de la Comunitat Valenciana.  
2. De la documentació que consta en l'expedient es dedueix el compliment dels requisits exigits per l'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, per a ser declarat municipi turístic per la via d'atracció turística en entendre's acreditats els extrems següents:  
Que, pels seus atractius naturals, monumentals o socioculturals, rep un nombre significatiu de visitants amb relació als habitants inscrits en el padró de residents.  
  
Fonaments de dret  
1. L'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, estableix que «podran assolir la consideració de municipi turístic de la Comunitat Valenciana aquells que puguen identificar-se amb algun dels supòsits següents:  
  
[?]  
- Destinació d'atracció turística. Aquells que pels seus atractius naturals, monumentals, socioculturals o per la seua rellevància en algun mercat turístic específic, reben en un determinat moment de l'any un nombre significatiu de visitants amb relació a la seua població de dret, sense que aquests hi pernocten necessàriament».  
2. L'article 28 de la Llei 3/1998, de 21 de maig, de la Generalitat, de Turisme de la Comunitat Valenciana, estableix que «el règim previst en aquesta llei s'aplicarà a tots aquells municipis que així ho sol·liciten quan reunisquen els requisits exigits en esta per a la seua declaració com a municipi turístic».  
3. L'article 29 de la Llei 3/1998, de 21 de maig, de la Generalitat, de Turisme de la Comunitat Valenciana, sobre procediment per a la declaració de municipi turístic.  
En virtut de l'anterior, conforme amb els preceptes legals citats i altres de general i pertinent aplicació, i vista la proposta del subdirector general de Turisme de data 4 de febrer de 2016, resolc:  
  
Primer  
Declarar provisionalment, de conformitat amb el que estableix l'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, municipi turístic de la Comunitat Valenciana el municipi d'Argelita.  
  
Segon  
Sotmetre l'expedient a informació pública durant un termini de 20 dies mitjançant un anunci en el Diari Oficial de la Comunitat Valenciana.  
  
València, 16 de febrer de 2016.- El secretari autonòmic: Francesc Colomer Sánchez.